Herz' komposisjoner er laget for å tilfredsstille smaken til publikum i hans tid: stykkene krever en briljant teknikk, men er ellers overflatiske og lettfattelige. Også flere av hans samtidige kritiserte musikken hans for å være for overflatisk. En av disse var Robert Schumann, mens Schumanns hustru, pianovirtuosen Clara Schumann, var av den oppfatning at nettopp det overflatiske var en prisverdig egenskap som utfordret foredraget.